|  |  |  |
| --- | --- | --- |
|  ΕΛΛΗΝΙΚΗ ΔΗΜΟΚΡΑΤΙΑ ΝΟΜΟΣ ΑΤΤΙΚΗΣ ΔΗΜΟΣ ΚΑΛΛΙΘΕΑΣ Διεύθυνση: Οικονομικών ΥπηρεσιώνΤμήμα: ΤαμείουΜαντζαγριωτάκη 76, Καλλιθέα, ΤΚ 17676 Πληροφορίες: Μαντά Μαρία Τηλ: 213-2070350 Φαξ:210-9561572Email: maria.manta@kallithea.gr   |   |   Καλλιθέα, 13-06-2019 Aριθ. Πρωτ.: 50123/16-09-2019 **Προς:** Πρόεδρο του Δημοτικού Συμβουλίου  |

**Θέμα:** **Άνοιγμα λογαριασμού στην ΕΤΕ για κατάθεση της πάγιας προκαταβολής του δήμου Καλλιθέας**

 Πρόεδρε,

έχοντας υπόψη:

1. Το άρ. 173 Ν.3463/2006 (ΦΕΚ 114/Α/2006), περί παροχής πάγιας προκαταβολής σε βάρος του σχετικού κωδικού αριθμού του προϋπολογισμού
2. Την με αρ. 83/2019 απόφαση της Οικονομικής Επιτροπής (ΑΔΑ:Ω7ΧΜΩΕΚ-ΘΕ4) περί σύστασης πάγιας προκαταβολής και ορισμού ως υπολόγου του κου **Ανδρέου Αποστόλου** με αναπληρωτή του τον κο **Σκαλιδάκη Ζαχαρία**
3. Την με αρ. 272/2019 απόφαση του Αντιδημάρχου Οικονομικών Υπηρεσιών του δήμου Καλλιθέας (ΑΔΑ:6ΠΥΙΩΕΚ-6ΗΒ) με την οποία διατέθηκε η πίστωση σε βάρος του Κ.Α. του προϋπολογισμού 00.8251.0001
4. Το άρ. 173 παρ. 1 Ν. 3463/2006, όπως αυτό αντικαταστάθηκε με το άρ. 207 Ν. 4555/2018 (ΦΕΚ 133/Α/2018), το οποίο ορίζει ότι *ο δημοτικός υπάλληλος ή και ο αναπληρωτής του, στο όνομα του οποίου θα εκδοθεί το ένταλμα και ο οποίος θα ενεργεί τις πληρωμές σύμφωνα με έγγραφες εντολές του Δημάρχου*
5. Το άρ. 207 παρ. 2 N. 4555/2018 (ΦΕΚ 133/Α/2018), όπως συμπλήρωσε το άρ 173 Ν. 3463/2006 με την προσθήκη 5ης παραγράφου , που προβλέπει ότι *τα ποσά της πάγιας προκαταβολής κατατίθενται σε πιστωτικά ιδρύματα που εποπτεύει η Τράπεζα της Ελλάδος, σε λογαριασμούς ειδικού σκοπού, που ανήκουν στον οικείο δήμο, μετά από πρόταση των υπολόγων διαχειριστών και απόφαση του δημοτικού συμβουλίου. Υπεύθυνοι κίνησης των λογαριασμών είναι οι δημοτικοί υπάλληλοι της ανωτέρω περίπτωσης γ'.*
6. Την πρόταση των παραπάνω αναφερθέντων υπολόγων περί κατάθεσης του ποσού της πάγιας προκαταβολής στην Εθνική Τράπεζα, λόγω της εγγύτητας του καταστήματος στην οδό Ελ. Βενιζέλου 132 με το Δημαρχείο,

**εισηγούμαστε**

το άνοιγμα λογαριασμού ειδικού σκοπού στην Εθνική Τράπεζα της Ελλάδος στο όνομα του Δήμου Καλλιθέας, προκειμένου να κατατεθεί εκεί το ποσό της πάγιας προκαταβολής.

 Ο Αντιδήμαρχος Οικ.Υπηρεσιών

Ευάγγελος Μπαρμπάκος

Συνημμένα:

1. Η με αρ. 83/2019 απόφαση της Οικονομικής Επιτροπής (ΑΔΑ:Ω7ΧΜΩΕΚ-ΘΕ4)
2. με αρ. 272/2019 απόφαση του Αντιδημάρχου Οικονομικών Υπηρεσιών του δήμου Καλλιθέας (ΑΔΑ:6ΠΥΙΩΕΚ-6ΗΒ)

Εσωτερική Διανομή:

* Δήμαρχο
* Αντιδήμαρχο κο Μπαρμπάκο
* Γενικό Γραμματέα
* Διευθυντή Δημοτικών Προσόδων
* Διευθύντρια Οικ. Υπηρεσιών
* Λογιστήριο
* Ταμείο